Heino Kuusik

Heino Kuusik (18. oktoober 1931 Säknalohu küla Mooste vald – 9. veebruar 2007) oli eesti põllumajandustegelane, koolijuht ja omavalitsustegelane.

Õppis Mooste algkoolis. 1957. aastal lõpetas ta Väimela loomakasvatusetehnikumi ja 1970. aastal Eesti Põllumajanduse Akadeemia zootehnika eriala.Suri Valgetähe teenetemärgi kavaler Heino Kuusik. Postimees, 10. veebruar 2007

Töökarjääri algaastatel töötas ta Võru TSN TK põllumajandusosakonnas, Võru masina-traktorijaamas, Lembitu kolhoosis ja Rõuge sovhoosis. 1961. aastast töötas Väimelas. Aastatel 1964–1992 oli ta Väimela Näidissovhoostehnikumi direktor.

Aastatel 1979–1984 oli ta NSV Liidu Ülemnõukogu saadik.

Aastatel 1993–2002 oli ta Võru vallavolikogu esimees.

2016. aasta oktoobris avati Võru vallamaja ees talle mälestuspink.Rein Raudvere. Võrumaa legendaarne majandijuht Heino Kuusik saab mälestuspingi. Maaleht, 18. oktoober 2016Urmas Paidre. Piirkondlik edendaja Heino Kuusik sai mälestuspingi. LõunaLeht, 20. oktoober 2016

Tunnustus
1982 Lenini orden
2007 Valgetähe IV klassi teenetemärk

Viited

Kategooria:Eesti põllumajandustegelased
Kategooria:NSV Liidu Ülemnõukogu saadikud
Kategooria:NSV Liidu Ülemnõukogu Rahvuste Nõukogu saadikud‎
Kategooria:Eesti omavalitsustegelased
Kategooria:Eesti koolijuhid
Kategooria:Eesti Maaülikooli zootehnikateaduskonna vilistlased‎
Kategooria:Valgetähe IV klassi teenetemärgi kavalerid
Kategooria:Põlva kalmistule maetud
Kategooria:Sündinud 1931
Kategooria:Surnud 2007